Lav et referat af nedenstående tekst:

Tekst:
Regeringen giver i dag en officiel undskyldning til tidligere anbragte i sær- og åndssvageforsorgen, der har været udsat for svigt og overgreb. Det er social- og boligminister Pernille Rosenkrantz-Theil (S), som giver undskyldningen ved et arrangement på Comwell Bygholm Park i Horsens klokken 13:00. To minibusser med 10 tidligere anbragte satte derfor klokken 09:00 kursen mod Horsens fra værestedet Perlen i Aalborg. En sen undskyldning En af passagererne i bussen er Else Marie Hansen, vi tidligere har fortalt om på TV2 Nord . Hun blev som otte-årig afleveret på en institution i Hammer Bakker. - Jeg er meget spændt på, hvad der skal ske i dag. Jeg synes, det er godt, vi får en undskyldning, lyder det fra Else Marie. Hendes sidemand i bussen er Kurt Egon Hansen. Han blev anbragt som fem-årig på anstalten i Vodskov. - Jeg ved, jeg har fået tæsk, men jeg kan ikke huske det, fortæller Kurt om tiden som anbragt. 69-årige Kurt Egon Hansen ser ligesom Else Marie Hansen frem til undskyldningen. Men med en hvis skepsis. - Det er godt, at vi får en undskyldning, men det er meget sent, vi får den, siger Kurt.

Referat:
10 tidligere anbragte nordjyder følges i dag til Horsens for at modtage en historisk undskyldning.